jkorsvik/nowiki_second_scrape_merged huggingface dataset:
Bjarne Østerud

Bjarne Østerud (født 23. juli 1940 i Eidsvoll) er en norsk professor og biokjemiker.
Han er biokjemiker med doktorgrad i mekanismene for blodlevring. Østerud er dessuten professor ved Det medisinske fakultet ved Universitetet i Tromsø.
Som liten ble han medisinsk feilbehandlet, noe som førte til et ødelagt immunsystem i huden.
Østerud ble i 2006 tildelt Kongens fortjenstmedalje i gull for sitt mangeårige forsker- og undervisningsarbeid.
Han har patent på kosttilskuddet OliVita sammen med Edel O. Elvevoll.


== Referanser ==


== Litteratur ==
(no) Publikasjoner av Bjarne Østerud i forskningsdokumentasjonssystemet CRIStinBjarne Østerud blogg: http://www.bjarneosterud.no/
(no) Publikasjoner av Bjarne Østerud i BIBSYS
Ted van der Parre

Ted van der Parre (født 21. september 1955 i Amsterdam, Nederland) er en tidligere strongman fra Nederland, som vant Verdens sterkeste mann (WSM) i 1992. Med sine 213 cm i høyden, er han den høyeste deltakeren noensinne i WSM. Han hadde en konkurransevekt på om lag 159 kg, altså en BMI på 35, uvanlig lavt for en deltaker i WSM. Parre har også tre seirer i Nederlands sterkeste mann (1991, 1992 og 1994).


== Verdens sterkeste mann resultat ==
1991 – 4.-plass
1992 – 1.-plass
1994 – 8.-plass (skadet)
Randy Pausch

Randolph Frederick Pausch (født 23. oktober 1960, død 25. juli 2008) var en amerikansk professor i informatikk, menneske–maskin-interaksjon og design ved Carnegie Mellon University i Pittsburgh i Pennsylvania i USA.
Han var også forfatter og utga bestselgeren The Last Lecture (Livet skal leves på norsk, ISBN 9788203236587) som var basert på en tale som ble holdt 18. september 2007 på Carnegie Mellon University. Boken har solgt over tre millioner eksemplarer i USA, og er oversatt til over 30 språk.


== Referanser ==
BBC Sessions (Loudon Wainwright III)

BBC Sessions er et konsert- og samlealbum fra den amerikanske sangeren og låtskriveren Loudon Wainwright III, utgitt i november 1998. Albumet består av konsertopptak gjort opprinnelig for diverse BBC-radioprogrammer mellom 1971 og 1993.


== Bakgrunn ==
Albumet er upolert, med Wainwrights typiske vittige, satiriske og ikke minst melankolske tekster, alene på scenen med en kassegitar og tidvis med et piano. Samtlige 21 sanger er skrevet av ham selv og sunget i hans lett nasale tone. 
BBC Sessions er et utvalg satt sammen av sangeren og låtskriveren selv. Hver sang er bruddstykker fra livet og spenner fra dagligdagse emner som søndager, skole, forholdet til barna, og være helt nede. Wainwright har bare hatt én såkalt kommersiell hit, og det var med «Dead Skunk», som ikke med i denne samlingen. De sangene som er med formidler rå følelser og fortellinger som besøker de fleste aspekter av livet selv i det som journalisten Adam Sweeting har karakterisert som «sanger som beveger seg dristig på tåspissene i grenselandet mellom slapstick og tragedie, og beviser på nytt og igjen at ingenting er mer seriøst enn komedie».Blant de kanskje opplagte høydepunktene er «Hard Day on the Planet», «A Father and a Son» og «The Swimming Song», foruten medleyen med «I Know I'm Unhappy/Suicide Song/Glenville Reel». Albumet vil fungere som god introduksjon til Wainwrights karakteristiske sanger for de som ikke kjenner ham, og som en retrospektiv gjennomgang av hans beste sanger for de som allerede kjenner ham.


== Sporliste ==
«Be Careful, There's a Baby in the House»
«East Indian Princess»
«Medley» («I Know I'm Unhappy / Suicide Song / Glenville Reel»)
«A.M. World»
«The Swimming Song»
«Prince Hal's Dirge»
«I Wish It Was Me»
«No»
«Hard Day on the Planet»
«You Don't Want to Know»
«Sunday Times»
«Nice Guys»
«Harry's Wall»
«Carmine Street»
«Number One»
«The Birthday Present [#1]»
«Men»
«A Father and a Son»
«School Days»
«It's Love and I Hate It»
«One Man Guy»


== Utgivelseshistorie ==
CD: Strange Fruit SFRSCD073, distribuert av Pinnacle
CD (Amerikansk utgivelse): Uni/Fuel 2000 (2000)


== Personell ==
Loudon Wainwright III – vokal, gitar, piano


== Referanser ==
Meta Wolff

Meta Wolff (født 13. august 1902, død 6. november 1941 i Berlin) var en tysk teaterskuespillerinne.
Meta Wolff arbeidet fra sesongen 1929/1930 ved teateret i Halberstadt. 10. april 1930 ble hun gift med sin kollega Joachim Gottschalk, som på 1930-tallet ble en kjent filmskuespiller.
I februar 1933, rett etter Hitlers maktovertagelse, ble sønnen Michael født. Etter at de nye nazistiske myndighetene ble kjent med at Meta Gottschalk var jøde, fikk Joachim Gottschalk valget mellom å skille seg fra henne eller bli sendt til fronten. Ettersom han nektet å skille seg fra henne fikk han yrkesforbud.
Høsten 1941 kom meldingen om at Meta Wolff og sønnen ville bli deportert til ghettoen i Theresienstadt. Joachim Gottschalks søknad om å bli deportert sammen med sin kone og sønn ble avvist. Da de ikke så noen utvei begikk familien selvmord sammen.
Meta og Joachim Gottschalks skjebne inspirerte filmen Ehe im Schatten (1947) og John O’Keefes skuespill Times Like These (2002). I filmen Ehe im Schatten er figuren «Elisabeth» basert på Meta Gottschalk og den ble tolket av Ilse Steppat.
Familien Gottschalk er begravet på Südwestkirchhof Stahnsdorf i Stahnsdorf ved Berlin, og fikk status som æresgrav i 1999.


== Eksterne lenker ==
www.zeit.de (artikkel om Meta Wolff og Joachim Gottschalk)
Cecilia Samartin

Cecilia Samartin (født 1961 i Havanna i Cuba) er en cubansk-amerikansk forfatter og psykolog, bosatt i San Gabriel, California, med sin britisk-fødte ektemann. 


== Liv og virke ==


=== Bakgrunn ===
Cecilia Samartin ble født under den kubanske revolusjon. Bare ni måneder gammel tok familien henne med i eksil til Los Angeles i USA. Der vokste hun opp i en forstad. Etter High School studerte hun psykologi ved University of California, Los Angeles, og ekteskaps- og familieterapi ved Santa Clara University. 
Hun arbeidet som sosialarbeider blant innvandrere og praktiserte deretter som psykoterapeu
t.


=== Forfatterinne ===
Romanen  Señor Peregrino (Tarnished Beauty på engelsk) ble svært populær da den kom ut på norsk i 2006. Hennes debutroman, Drømmehjerte, som først utkom i Nederland og Tyskland i 2004, kom i norsk utgave i 2008. Opprinnelig hadde den tittelen Ghost Heart på engelsk, men fikk senere tittelen Broken Paradise. Samartin sin tredje roman Salvadoreña (Vigil på engelsk) ble utgitt i 2009.
Bøkene til Samartin utgis på norsk av Juritzen Forlag. Samartin har også blitt oversatt til nederlandsk, tysk, spansk og portugisisk.


== Bibliografi ==
Alle de norske oversettelsene er utgitt på Juritzen forlag.

Doña Maria, oversatt av Jorunn Leite, 2012 ISBN 9 78-82-8205-239-9
La Peregrina, oversatt av Jorunn Leite, 2011 ISBN 978-82-8205-173-6
Mofongo: roman, oversatt av Kirsti Øvergaard, 2010 ISBN 978-82-8205-073-9
Mofongo – Mat For Sjelen 2010 ISBN 978-82-8205-080-7
Salvadoreña (Originalens tittel: Vigil, 2009), oversatt av Bente Klinge, 2009 ISBN 978-82-8205-043-2
Drømmehjerte (originaltittel første utgivelse: Ghost Heart, 2004, senere utgivelser med tittel: Broken Paradise), oversatt til norsk av Kirsti Øvergaard, 2008 ISBN 978-82-8205-021-0
Señor Peregrino (original: Tarnished Beauty, 2005), oversatt av Natalie Normann, 2006 ISBN 978-82-997346-3-9


== Referanser ==


== Kilder ==
www.sb.no: Fullt hus for forfatter


== Eksterne lenker ==
(en) Cecilia Samartin – kategori av bilder, video eller lyd på Commons 
Offisiell hjemmeside (på engelsk)
Cecilia Samartins side på juritzen.no.
Gary Taylor

Gary Taylor (født 14. oktober 1961) er en tidligere strongman fra Wales, som vant Verdens sterkeste mann-tittelen (WSM) i 1993. Karrieren hans fikk en brå slutt i 1997 da han fikk en alvorlig skade i leggen under en konkurranse i Nederland.
Taylor har bakgrunn fra vektløfting, styrkeløft og kroppsbygging. Med sine 183 cm og 134 kg, hadde han en BMI på om lag 40. Under OL i 1984, tok han sølvmedalje i rykk i 110-kilosklassen.


== WSM-resultat ==
1991 – 3.-plass
1992 – 5.-plass
1993 – 1.-plass
1995 – 6.-plass


== Eksterne lenker ==
(en) Gary Taylor – Olympedia 
(en) Gary Taylor – Sports-Reference (OL-resultater – arkivert)
Vatican Media

Vatican Media er Vatikanets fjernsynssenter. Det ble opprettet i 1983. Dets formål er å bidra til universell forkynnelse av evangaliet, gjennom å tilgjengeliggjøre fjernsynsbilder av Pavens og Den Hellige Stols virke, deriblant messer og generalaudienser. Vatican Media lager også dokumentarfilmer med jevne mellomrom. Federico Lombardi har vært direktør for Vatican Media siden juli 2001. Han etterfulgte Ugo Moretto, som hadde vært direktør siden 1997.


== Eksterne lenker ==
(pt) Offisielt nettsted 
CTVs livestream
Claudia Stef

Claudia Stef, født Claudia Iovan (Craiova (Romania) 25. februar 1978) er en rumensk kappgjenger. 
Iovan tok i 1996 en tredjeplass på 5 km i VM for juniorer, og i 1997 ble hun europamester for juniorer på samme distanse. Under EM i 1998 ga tiden 44.10 henne en tolvteplass på 10 km. Hun vant samme distanse under Universiaden i 1999. I verdensmesterskapet i Sevilla i 1999, fikk hun ellevteplass på 20 km.
30. januar 1999 satte hun ny verdensrekord på 3 km innendørs med tiden 11.40,33. Rekorden stod i fire år inntil Gillian O'Sullivan fra Irland slo den med tiden 11:35,34 i 2003. O'Sullivans rekord ble ikke offisielt godkjent. Claudia Iovan testet positivt på nandrolon 20. mai 2000 og ble utestengt fra kappgang i to år.Under EM i 2002 kom Claudia Iovan på femteplass på 20 km med tiden 1:29.57, og under VM i 2003 i Paris ble hun igjen nummer fem. Under dette mesterskapet satte hun en personlig rekord med tiden 1:29.09. To år senere, under VM i Helsingfors i 2005 endte hun på åttendeplass med 1:30.07. Under EM i Göteborg i 2006 ga tiden 1:29,27 henne en femteplass. 


== Seire ==
Rumensk mester 10 km kappgang – 1998, 2003, 2004
Europamester 20 km kappgang (under 23 år) – 1999
Europamester for juniorer 5 000 meter kappgang – 1997


== Personlige rekorder ==


== Referanser ==


== Litteratur ==
Peter Matthews (ed): Athletics 2006, Cheltenham 2006 ISBN 1899807-34-9


== Eksterne lenker ==
(en) Claudia Stef – Olympics.com 
(en) Claudia Stef – Olympic.org 
(en) Claudia Stef – Olympedia 
(en) Claudia Stef – Sports-Reference (OL-resultater – arkivert) 
(en) Claudia Stef – World Athletics
Claudia Poll

Claudia María Poll Ahrens (født 21. desember 1972 i Managua, Nicaragua) er en tidligere svømmer som representerte Costa Rica.


== Karriere ==
Poll ble født i Managua, Nicaragua. Etter jordskjelvet i Managua i 1972, og stadig økende politiske gnisninger i landet, bestemte foreldrene seg for å flytte til Costa Rica. Poll fikk costaricansk statsborgerskap i 1993. Hun begynte med svømming i  1979 og ble raskt en av de beste svømmerne i Sentral-Amerika, med mange regionale titler.
Under OL i 1996 i Atlanta, tok hun gullmedalje på 200 meter fri, den første gullmedaljen til Costa Rica i Sommer-OL noensinne. Det var en stor overraskelse at hun slo favoritten Franziska Van Almsick.
I 1997 ble hun av Swimming World Magazine kåret til årets kvinnelige svømmer.I OL i 2000 i Sydney tok hun to bronsemedaljer.


== Annet ==
Claudia Poll ble utnevnt til «æresborger» av Costa Rica i 1996, en kåring utført av kongressen i landet. Hun var den første kvinne fra Latin-Amerika til å vinne OL-gull i svømming, og ble i 1999 kåret til århundrets utøver i Costa Rica.


== Doping ==
I 2002 ble hun utestengt i to år etter en positiv dopingtest på nandrolon.


== Referanser ==


== Eksterne lenker ==
(en) Claudia Poll – Olympedia 
(en) Claudia Poll – Sports-Reference (OL-resultater – arkivert) 
(en) Claudia Poll – swimrankings.net
Olav Halvorsson Juve

Olav Halvorsson Juve (født 1753, død 1840) var en norsk gårdbruker. Hann hadde klengenavnet «Juvekongen» på grunn av at han eide fem gårder i Øyfjell i Telemark.Olav var en god gårdbruker og vant en rekke priser for markoppbrytning og jorddyrking. Han leide også inn håndverkere til å pynte på Juvestoga, denne stoga står nå på Eidsborg borgetun. Juvekongen var gift med Birgit Jacobsdotter og med henne fikk han tre døtre; henholdsvis Store-Bergit (oppkalt etter sin mormor), Vesle-Bergit (etter sin farmor) og Sjavils-Bergit. Den yngste fikk sitt navn fra tjenestefolket og ville de kalle henne Bergit. Olav og Birgit fikk 17 barnebarn eller oldebarn som også het Bergit.


== Referanser ==
Gillian O’Sullivan

Gillian O'Sullivan (født 21. august 1976 i Killarney (Éire)) er en tidligere kappgjenger fra Irland. Hennes største prestasjon fant sted under VM i 2003 i Paris der hun tok sølv på 20 km kappgang med tiden 1:27.34, kun slått av russiske Jelena Nikolajeva (1:26.52).
O'Sullivan startet på 20 km for Irland under OL i 2000, dette ga henne en tiendeplass med tiden 1:33.10. To år senere klatret hun opp til en fjerdeplass under EM i München, og i 2003 oppnådde hun karrierens fremste plassering med en annenplass under VM. Hun var også påmeldt til OL i 2004 i Aten, men en skade gjorde at hun måtte melde avbud. Den skaden innledet en lang periode der hun slet med skader, og i april 2007 la hun opp.
Hun arbeider nå som personlig trener og foreleser også om helse og motivasjon.


== Seire ==
Irsk mester 3 000 m kappgang (innendørs) – 1998, 1999, 2000, 2001, 2003, 2004
Irsk mester 5 000 m kappgang – 1998, 2001, 2002, 2003
Irsk mester 10 km kappgang – 1996, 1997
Irsk mester 20 km kappgang – 1999, 2000, 2001, 2002, 2003


== Personlige rekorder ==
Utendørs

* O'Sullivan har tre ganger forbedret sin egen personlige rekord på 3 000 m kappgang.
Innendørs

*Denne tiden er bedre enn Claudia Stefs verdensrekord men ble aldri offisielt anerkjent.


== Prestasjoner ==


=== 20 km kappgang ===
1999: 72.-plass World Cup – 1:42.20
1999: 32.-plass VM – 1:40.33
2000: 10.-plass OL – 1:33.10
2002: 4.-plass EM – 1:28.46
2003: 2.-plass VM – 1:27.34
2004: 8.-plass World Cup – 1:28.01


== Referanser ==


== Eksterne lenker ==
(en) Gillian O'Sullivan – Olympics.com 
(en) Gillian O'Sullivan – Olympic.org 
(en) Gillian O'Sullivan – Olympedia 
(en) Gillian O'Sullivan – Sports-Reference (OL-resultater – arkivert) 
(en) Gillian O'Sullivan – World Athletics 
(en) Gillian O'Sullivan – Track and Field Statistics 
Gillian O'Sullivans nettsted (engelsk, besøkt 25. juli 2008)
Kolsåstoppen naturreservat

Kolsåstoppen naturreservat er et naturreservat på Kolsås i Bærum.


== Geologi ==
I tidligpermtiden sprakk jordskorpa opp og lava strømmet ut over området. Krokskogen-Kolsås-Nittedal lavaprovins ble dannet i  riftstadie seks. Dette utgjorde slutten på riftstadiet som startet i sør og endte lengst mot nord. Den innledende riftingen kulminerte med strømmer av rombeporfyrlava som dekket to tredjedeler av Oslofeltet.
Lavastrømmene nådde Kolsås-området fra nord, og en kan tenke seg at de kom så langt nord som fra Lillehammer-området. Mesteparten av lavaen er erodert bort, selv om lavaen er relativt hard og erosjonsbestandig og dermed står opp og danner åser i terrenget.


== Referanser ==


== Kilder ==
Direktoratet for naturforvaltning, faktaark Besøkt 24. februar 2013.
19. etappe i Tour de France 2008

19. etappe i Tour de France 2008 ble kjørt fredag 25. juli og var en 165,5 km lang etappe som gikk fra Roanne til Montluçon.

Etappe: 19
Dato: 25. juli
Lengde: 165,5 km
Norske resultater:8. Thor Hushovd + 1.13
83. Kurt Asle Arvesen + 1.13Gjennomsnittshastighet: 45,5 km/t


== Sprint og klatrepasseringer ==


=== 1. sprint (Chantelle) ===
Etter 102,5 km


=== 2. sprint (Commentry) ===
Etter 143,5 km


=== 1. stigning (La Croix-du-Sud) ===
3. kategori stigning etter 17,5 km


=== 2. stigning (Côte de la Croix-Rouge) ===
4. kategori stigning etter 42 km


== Utgåtte ryttere ==
71 Damiano Cunego fra Lampre startet ikke
3 Christophe Brandt fra Silence-Lotto brøt
119 Fabian Wegmann fra Team Gerolsteiner kom ikke i mål innen tidsfristen
124 Romain Feillu fra Agritubel kom ikke i mål innen tidsfristen
132 Juan Antonio Flecha fra Rabobank kom ikke i mål innen tidsfristen


== Resultatliste ==


== Eksterne lenker ==
Etappeside på Letour.fr
Nordbybråten transittmottak

Nordbybråten transittmottak er et asylmottak i Våler i Østfold, omkring 15 km fra Moss. 
Siden 1990 har det vært ulike former for mottaksdrift på Nordbybråten, avhengig av behovet, ankomstene og politiske føringer. Leiren har stort sett fungert som transittmottak for nyankomne asylsøkere. Flyktningstiftelsen drev transittmottak på Nordbybråten fra 2004 fram til 1. juli 2010 da kontrakten med UDI gikk ut.
Beboerne på Nordbybråten falt da inn under to kategorier:

Asylsøkere som skulle overføres til et annet europeisk land i henhold til Dublin-samarbeidet.
Asylsøkere som skulle få søknaden behandlet i Norge, men som ventet på å bli intervjuet av UDI.Den 24. juli 2008 ble beboerne på Nordbybråten angrepet av 40–50 menn bevæpnet med balltre, macheter og jernrør. 23 personer ble sendt til sykehus med skader, blant dem kvinner og et barn på 11 år. 
Da det i 2009 ble kjent at DSB skulle selge den tidligere sivilforsvarsleiren, anbefalte UDI overfor Justisdepartementet å benytte statlig forkjøpsrett for å beholde leiren til mottaksdrift. Det følger av Justisdepartementets oppdragsbrev til Statsbygg at hensikten med overføringen blant annet er å sikre et visst antall mottaksplasser sentralt på Østlandet på langvarig basis. 
I en første fase skal UDI sette i stand to eksisterende bygninger på tomten. Arbeidet skulle sluttføres i første halvdel av 2012. Statsbygg har ansvaret for alle forhold i tilknytning til søknad og byggeprosesser. Bygningene skal brukes for innkvartering av opp mot to hundre asylsøkere innenfor transittsystemet. 
Statsbygg skal sette opp to nye bygg på tomten. Disse vil ha plass til inntil 400 beboere. Til sammen vil mottaket ha over 500 plasser. https://web.archive.org/web/20130203004814/http://www.udi.no/Sentrale-tema/Asylmottak/Etablering-av-mottak/Etablering-av-mottak-pa-Nordbybraten/


== Eksterne lenker ==
Flyktningestiftelsen
Swedish Touring Car Championship

Swedish Touring Car Championship (STCC) er et svensk mesterskap for standardbilracing.
Serien har vært arrangert siden 1996 inspirert av britiske BTCC og interessen denne serien hadde blant svenske TV-seere. Serien ble grunnlagt av Per-Gunnar «Peggen» Andersson.
Svensk mesterskap for standardbiler hadde eksistert i en årrekke, men i 1996 ble dette mesterskapet altså profesjonalisert for å gi bedre inntjeningsmuligheter og større medieinteresse om mesterskapet. De første årene deltok få Super Touring-biler, men dette tok seg kraftig opp etterhvert. Frem til 2006 ble det kjørt to serierunder pr. løpshelg slik som i BTCC, men deretter begynte man å kjøre som i DTM-serien: lengre løp med depotstopp.
Flere andre bilsportserier følger STCC-kalenderen og kjører sine løp parallelt med denne serien. Det har flere ganger vært avholdt STCC-løp på norske baner, blant annet har Arctic Circle Raceway ved Storforshei i Nordland og Vålerbanen på Braskereidfoss i Hedmark vært brukt flere ganger.


== STCC-mestere ==
1996 Jan Nilsson, Volvo 850
1997 Jan Nilsson, Volvo 850
1998 Fredrik Ekblom, BMW 320
1999 Mattias Ekström, Audi A4
2000 Tommy Rustad, Nissan Primera
2001 Roberto Colciago, Audi A4
2002 Roberto Colciago, Audi A4
2003 Fredrik Ekblom, Audi A4
2004 Richard Göransson, BMW 320
2005 Richard Göransson, BMW 320
2006 Thed Björk, Audi A4
2007 Fredrik Ekblom, BMW 320
Khristos Polykhroniou

Khristos Polykhroniou (gresk: Χρήστος Πολυχρονίου; født 31. mars 1972 i Athen) er en gresk sleggekaster.
Han har en personlig rekord på 80.08 meter, fra Athen i april 2002. Dette kastet rangerer han som Hellas' nest beste sleggekaster, kun bak Alexandros Papadimitriou.Han ble utestengt av IAAF fra mai 2005 til mai 2007 pga. brudd på dopingbestemmelsene.


== Meritter ==


== Referanser ==


== Eksterne lenker ==
(en) Khristos Polykhroniou – Olympedia 
(en) Khristos Polykhroniou – Sports-Reference (OL-resultater – arkivert) 
(en) Khristos Polykhroniou – World Athletics
Chris Froome

Christopher Froome (født 20. mai 1985 i Nairobi) er en profesjonell britisk sykkelrytter. Han har vunnet Tour de France fire ganger sammenlagt. I 2017 vant han både Tour de France og Vuelta a España, som førstemann siden 1978, og den eneste etter at Vueltaen flyttet fra april til september.Froome er født i Kenya, men flyttet med sin familie til Sør-Afrika som tenåring. I 2008 byttet han til britisk statsborgerskap.
Froome ble i 2016 utnevnt til offiser (OBE) av Order of the British Empire.


== Karriere ==


=== 2008 ===
Froome gjorde seg spesielt bemerket for første gang i Tour de France 2008 da han klarte seg overraskende bra i Alpene sammen med lagkameraten John-Lee Augustyn. Da for laget Barloworld. Dette var første gangen han kjørte en Grand Tour.


=== 2009 ===
I 2009 bemerket ikke Froome seg spesielt i noe ritt, men han syklet Giro d'Italia hvor han til slutt endte på en 36.-plass sammenlagt. Han fikk også en 6.-plass på den 14. etappen.


=== 2010 ===
Før 2010-sesongen ble det klart at Team Barloworld skulle legges ned etter som de ikke hadde funnet noen ny hovedsponsor til laget. Som mange av sine lagkamerater fikk Froome kontrakt med det nydannede britiske laget Team Sky.


=== 2011 ===
I 2011 fikk Froome sitt store gjennombrudd i Vuelta a España 2011. Der overrasket han de aller fleste med å bli nr. 2 sammenlagt, 13 sekunder bak vinneren Juan José Cobo. Han slo lagkameraten Bradley Wiggins som var Team Sky sin kaptein i utgangspunktet. Dette var første britiske pallplassen på mange år i en av Grand Tourene. Froome ble åtte år senere tilkjent seieren etter at Cobo ble diskvalifisert for brudd på dopingreglementet.


=== 2012 ===

I Tour de France 2012 vant han den 7. etappen. Han ble nummer to sammenlagt, kun slått av lagkameraten Bradley Wiggins. Han stilte opp som kaptein for Team Sky i Vuelta a España 2012, der han var blant favorittene til å vinne rittet. Men han var sliten etter en tøff tour og Olympiske leker (som resulterte i OL-bronse), og endte som nummer fire sammenlagt.


=== 2013 ===
Sesongen 2013 begynte med en etappeseier i Tour of Oman 2013. Den ble senere fulgt opp med sammenlagtseiere i Oman, Critérium International og Romandie rundt. Det ble, før Giro d'Italia, klart at Froome skulle være lagets kaptein under Tour de France. Under Tour de France ble det braksuksess for Froome, der han vant overlegent sammenlagt og vant i tillegg tre etappeseire.


== Meritter ==


== Referanser ==


== Eksterne lenker ==
(en) Offisielt nettsted 
(en) Chris Froome – kategori av bilder, video eller lyd på Commons 
(de) Chris Froome – Munzinger Sportsarchiv 
(en) Chris Froome – Olympedia 
(en) Chris Froome – Sports-Reference (OL-resultater – arkivert) 
(en) Chris Froome – Storbritannias olympiske komité 
(en) Chris Froome – Commonwealth Games Federation 
(en) Chris Froome – Commonwealth Games Federation 
(en) Chris Froome – ProCyclingStats 
(en) Chris Froome – Cycling Archives 
(en) Chris Froome – Cycling Quotient 
(en) Chris Froome – CycleBase 
The big interview: Chris Froome
Team Sky profile Arkivert 30. juli 2017 hos Wayback Machine.
Kronobergshäktet

Kronobergshäktet er et arresthus på Kungsholmen i Stockholm, i nærheten av Kronobergsparken. Arresthuset har en kapasitet på 321 innsatte. Alle de innsatte er frihetsberøvet etter rettslig beslutning og holdes i forvaring med status som mistenkt mens det aktuelle lovbruddet er under etterforskning. I henhold til uskyldspresumsjonen regnes de innsatte som uskyldige og holdes derfor ikke i fengsler sammen med straffedømte.
Kronobergshäktet drives av Kriminalvården og er det største av Sveriges 31 arresthus og syv arrestfilialer.


== Eksterne lenker ==
Kriminalvården Arkivert 13. september 2008 hos Wayback Machine.
Persistent Uniform Resource Locator

PURL (Persistent Uniform Resource Locators) er en tilnærming til URN som er utviklet av Online Computer Library Center (OCLC). Problemet PURL adresserer er at de URL-er som brukes i nettbaserte dokumenter ikke er stabile eller varige.Det er ikke uvanlig at URL-er forandrer seg. F.eks når en bedrift bytter publiseringsløsning, så har gjerne den nye publiseringsløsningen en annen måte å bygge opp URL-er på enn den gamle hadde, eller at dokumentet flyttes til et annet domene/annen plass i filsystemet etc. PURL er et forsøk på en løsning på dette problemet, ved å introdusere en virtuell URL, som fungerer som et mellomledd før den faktiske URL-en.


== Referanser ==


== Eksterne lenker ==
Offisielt nettsted